Diari Oficial de la Generalitat Valenciana


Sumari del DOGV 5842, del 04-09-2008 (2008/10331)

RESOLUCIÓ de 21 d'agost de 2008, de la Conselleria de Benestar Social, per la qual s'incrementen els crèdits amb què es financen les ajudes destinades a Prestacions Econòmiques Individualitzades, convocades mitjançant l'Ordre de 14 de desembre de 2007, per la qual es regulen i es convoquen ajudes en matèria de Serveis Socials, determinats en la Resolució d'11 d'abril de 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10044


Data del document
:   21-08-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * integració social
    * tercera edat
    * ajuda als necessitats
    * suport econòmic
    * administració local
    * servei social
    * assistència social
    * ajuda als discapacitats
    * reinserció social
    * grup ètnic
    * exclusió social
    * ajuda pública

RESOLUCIÓ de 21 d'agost de 2008, de la Conselleria de Benestar Social, per la qual s'incrementen els crèdits amb què es financen les ajudes destinades a Prestacions Econòmiques Individualitzades, convocades mitjançant l'Ordre de 14 de desembre de 2007, per la qual es regulen i es convoquen ajudes en matèria de Serveis Socials, determinats en la Resolució d'11 d'abril de 2008. [2008/10886]  
La Conselleria de Benestar Social, Mitjançant l'Ordre de 14 de desembre de 2007 (DOCV núm. 5667, de data de 26 de desembre de 2007), ha regulat i convocat ajudes en matèria de Serveis Socials per a l'exercici de 2008.  
Aprovada i publicada la Llei 15/2007, de 27 de desembre, de Pressupostos de la Generalitat, per a l'exercici 2008 (DOCV núm. 5670, de data 31 de desembre de 2007), en aplicació del que estableix la disposició addicional primera de l'Ordre d'Ajudes, i d'acord amb el que preceptua l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, es va procedir, mitjançant la Resolució d'11 d'abril de 2008, de la Conselleria de Benestar Social (DOCV núm. 5.749, de 24 d'abril de 2008), a donar publicitat als crèdits i a les línies de subvenció destinades a finançar les ajudes convocades per l'Ordre de 14 de desembre de 2007.  
No obstant això, en aquests moments hi ha disponibilitat pressupostària en la línia T2736 «PEI d'Emergència i Desenvolupament Personal», que permet incrementar el finançament de l'Ordre de 14 de desembre de 2007.  
En virtut d'això i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat i el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 5.566, de 30 de juliol de 2007), resolc:  
Primer  
Modificar la quantia dels crèdits destinats a finançar l'Ordre de 14 de desembre de 2007, en la línia de subvenció que es detalla a continuació:   
Denominació: PEI d'Emergència i Desenvolupament Personal.   
Línia de subvenció: T2736   
Consignació pressupostària inicial: 205.945,79 euros.   
Increment actual: 14.508,33 euros, passant de 205.945,79 euros a 220.454,12 euros.   
Procedència i quantia dels fons: fons propis.  
Segon  
Publicar la present resolució en el Diari Oficial de la Comunitat Valenciana.   
València, 21 d'agost de 2008.- El conseller de Benestar Social i vicepresident tercer del Consell: Juan Gabriel Cotino Ferrer.